Camps Bay Beach Apartment | LekkeSlaap
Camps Bay Beach Apartment: Hooffoto's
Adres: The Meadway 13, Kampsbaai, Kaapstad, 8005, Wes-Kaap
Camps Bay Beach Apartment is 'n onlangs opgeknapte tweeslaapkamerwoonstel wat slegs 'n blok vanaf Kampsbaai se strand geleë is. Gaste kan binne minute op die strand of by winkels en restaurante wees.
Daar is 'n gang wat uit die leefarea na die 2 slaapkamers lei. Die hoofslaapkamer het 'n koningingrootte-bed en 'n en suite-badkamer met 'n bad en 'n stort. Hierdie slaapkamer beskik ook oor 'n groot waaier en lei na 'n patio. Die tweede slaapkamer het 'n dubbelbed en 'n privaat toilet en wasbak. Altwee kamers deel die gebruik van 'n badkamer net 'n bad, toilet en 'n wasbak. Al die slaapkamervensters het blindings.
Die leefarea is oopplan met 'n toegeruste kombuis en 'n smaakvol gemeubileerde eet- en sitarea. Die moderne kombuis is toegerus met 'n yskas-vrieskas, 'n mikrogolfoond, 'n stoof, 'n oond, eetgerei en breekware. Daar is 'n TV met DStv in die sitkamer en onbeperkte WiFi in die woonstel. Die sitkamer lei na die patio met sitplek en 'n Weber-braai. Hier het gaste 'n uitsig oor Kampsbaai se sportklub en ook 'n ononderbroke uitsig oor die strand en see.
Die eiendom is veilig met 'n alarm en gewapende reaksie. Daar is ook 'n motorhuis vir 1 voertuig.
Hierdie woonstel is gerieflik geleë en net 25 min vanaf Kaapstad Internasionale Lughawe. Kampsbaai is nie net sentraal geleë nie, maar is ook 'n idilliese samesmelting van strand en berg. Dit is ook naby die woelige en historiese Kaapse middestad en V&A Waterfront geleë. Hierdie woonstel is op die MiCiti- en die Hop-on-Hop-off CitySightSeeing-busroetes geleë.
'n Bespreking by Camps Bay Beach Apartment sluit in:
5 uit 5van 1 resensie vir Camps Bay Beach Apartment
The Meadway 13, Kampsbaai, Kaapstad, 8005, Wes-Kaap
Gaste dink Camps Bay Beach Apartment het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAJDgwNWMwYWFmLTEyOWMtNGY4ZC04Y2NmLWJmOWJjMjQzNWU5YQ?w=1440&h=960&fit=crop&auto=format Vanaf R2 800 per nag (plek vir 4) 1 5 1 5 13 The Meadway Camps Bay 8005 Wes-Kaap 086 999 0018 14:00-19:00 10:00 -33.951471177417 18.379503217617